2005R1183 — LT — 23.12.2010 — 007.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EB) Nr. 1183/2005

2005 m. liepos 18 d.

nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai







EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 60, 301 ir 308 straipsnius, atsižvelgdama į 2005 m. birželio 13 d. Bendrąją poziciją 2005/440/BUSP dėl ribojančių priemonių Kongo Demokratinei Respublikai ( 1 ), atsižvelgdama į Komisijos pasiūlymą, atsižvelgdama į Europos Parlamento nuomonę ( 2 ), kadangi: (1) Atsižvelgdama į tebesitęsiantį neteisėtą ginklų srautą į Kongo Demokratinę Respubliką ir šalies viduje bei veikdama pagal Jungtinių Tautų Chartijos VII skyrių, JT Saugumo Taryba 2005 m. balandžio 18 d. priėmė Rezoliuciją Nr. 1596 (2005), kurioje inter alia numatomos finansinės ribojančios priemonės kompetentingo Jungtinių Tautų Sankcijų komiteto nurodytiems asmenims, kurie savo veiksmais pažeidžia ginklų embargą, paskirtą Kongo Demokratinei Respublikai JT Saugumo Tarybos Rezoliucijomis Nr. 1493 (2003) ir 1596 (2005). (2) Bendrojoje pozicijoje 2005/440/BUSP inter alia numatomas finansinių ribojančių priemonių įgyvendinimas kompetentingo Jungtinių Tautų Sankcijų Komiteto nurodytiems asmenims. Šios priemonės patenka į Sutarties taikymo sritį. Siekiant išvengti konkurencijos iškraipymo, būtina priimti jas įgyvendinančias Bendrijos priemones su Bendrija susijusiais atvejais. Šiame reglamente Bendrijos teritorija – valstybių narių, kurioms taikoma Sutartis, teritorijos, taikant Sutartyje nustatytas sąlygas. (3) Būtų tikslinga Komisijai suteikti įgaliojimus iš dalies pakeisti šio reglamento priedus. (4) Siekiant užtikrinti šiame reglamente numatytų priemonių veiksmingumą, šis reglamentas turėtų įsigalioti jo paskelbimo dieną. (5) Sutarties 60 ir 301 straipsniuose Tarybai suteikiami įgaliojimai trečiosioms šalims tam tikromis sąlygomis taikyti priemones, skirtas mokėjimams arba kapitalo judėjimui ir ekonominiams santykiams nutraukti arba juos apriboti. Šiame reglamente nustatytos priemonės, taip pat skirtos atskiriems su trečiosios šalies Vyriausybe tiesiogiai nesusijusiems asmenims, yra būtinos šiam Bendrijos tikslui pasiekti, o Sutarties 308 straipsniu Taryba įgaliojama imtis tokių priemonių, jei Sutartyje nenumatyti kiti konkretūs įgaliojimai, kadangi: PRIĖMĖ ŠĮ REGLAMENTĄ:







1 straipsnis

Šiame reglamente taikomi šie apibrėžimai:

1) „Sankcijų komitetas“ – Jungtinių Tautų Saugumo Tarybos komitetas, įkurtas pagal JT Saugumo Tarybos rezoliucijos Nr. 1533 (2004) 8 punktą;

2) „lėšos“ – finansinis turtas ir visų rūšių išmokos, įskaitant, tačiau ne tik: a) grynuosius pinigus, čekius, piniginius reikalavimus, vekselius, pinigines perlaidas ir visas kitas mokėjimo priemones, b) indėlius finansų įstaigose arba kituose subjektuose, banko sąskaitų likučius, skolas ir skolinius įsipareigojimus, c) viešai ir privačiai parduodamus vertybinius popierius ir skolos dokumentus, tarp jų vertybinius popierius ir akcijas, vertybinių popierių sertifikatus, obligacijas, vekselius, pažymėjimus akcijoms įsigyti nustatytu laiku ir nustatyta kaina, akcinių bendrovių obligacijas ir sutartis dėl išvestinių vertybinių popierių, d) palūkanas, dividendus arba kitas pajamas už turtą ar vertę, priskaičiuotą už turtą arba gaunamą už jį, e) kreditą, tarpusavio reikalavimų įskaitymo teisę, garantijas, sutarties įvykdymo garantinius užstatus ar kitus finansinius įsipareigojimus, f) akredityvus, važtaraščius, pardavimo sutartis, g) dokumentus, patvirtinančius lėšų ar kitų finansinių išteklių nuosavybės teisę, h) visus kitus eksporto finansavimo dokumentus;

3) „lėšų įšaldymas“ – bet kokios formos lėšų judėjimo, pervedimo, keitimo, naudojimo, galimybės pasinaudoti arba jų tvarkymo pakeičiant dydį, sumą, buvimo vietą, nuosavybės teisę, valdymą, pobūdį, paskirtį ar atliekant kitus pakeitimus, kurie leistų naudotis lėšomis, įskaitant investicijų portfelio valdymą, uždraudimas;

4) „ekonominiai ištekliai“ – bet kurios rūšies materialusis ir nematerialusis, kilnojamasis ir nekilnojamasis turtas, kuris nėra lėšos, tačiau gali būti panaudotas lėšoms, prekėms įgyti ar paslaugoms gauti;

5) „ekonominių išteklių įšaldymas“ – jų naudojimo lėšoms, prekėms įgyti arba paslaugoms gauti bet kokiu būdu, įskaitant, tačiau ne tik, jų pardavimą, nuomą ar įkeitimą, uždraudimas.

2 straipsnis

1. Visos I priede išvardytų fizinių arba juridinių asmenų, subjektų ar organizacijų nuosavybe esančios arba jų valdomos lėšos ir ekonominiai ištekliai yra įšaldomi.

2. Lėšos ar ekonominiai ištekliai negali būti tiesiogiai ar netiesiogiai atiduoti naudotis I priede išvardytiems fiziniams arba juridiniams asmenims, subjektams ar organizacijoms arba jų naudai.

3. Sąmoningai ir apgalvotai dalyvauti veikloje, kurios tikslas arba poveikis yra tiesiogiai ar netiesiogiai sutrukdyti vykdyti 1 ir 2 dalyse nurodytas priemones, yra draudžiama.

3 straipsnis

1. Nukrypdamos nuo 2 straipsnio nuostatų, II priede išvardytos valstybių narių kompetentingos institucijos, pranešusios Sankcijų komitetui apie ketinimą leisti naudotis minėtomis lėšomis bei ekonominiais ištekliais ir per keturias darbo dienas negavusios neigiamo minėto komiteto sprendimo, gali leisti „išlaisvinti“ tam tikras įšaldytas lėšas arba ekonominius išteklius, arba leisti jais naudotis tokiomis sąlygomis, kurias jos laiko tinkamomis, jeigu kompetentinga institucija nustatė, kad lėšos ar ekonominiai ištekliai yra:

a) būtini esminėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

b) skirti tik apmokėti pagrįstus honorarus ir kompensuoti padarytas išlaidas, susijusias su teisinių paslaugų suteikimu;

c) skirti tik sumokėti komisinius arba aptarnavimo mokesčius už kasdieninį įšaldytų lėšų arba ekonominių išteklių laikymą ar tvarkymą;

jeigu atitinkama valstybė narė pranešė Sankcijų komitetui apie šį sprendimą ir per keturias darbo dienas nuo šio pranešimo Sankcijų komitetas nepaprieštaravo tam sprendimui.

2. Nukrypdamos nuo 2 straipsnio nuostatų, II priede išvardytos valstybių narių kompetentingos institucijos gali leisti „išlaisvinti“ tam tikras įšaldytas lėšas ar ekonominius išteklius arba leisti jais naudotis, nusprendusios, kad šios lėšos ar ekonominiai ištekliai yra būtini ypatingoms išlaidoms, jei jos apie tai pranešė Sankcijų komitetui, kuris šį sprendimą patvirtino.

4 straipsnis

Nukrypdamos nuo 2 straipsnio nuostatų, II priede išvardytų valstybių narių kompetentingos institucijos gali leisti nutraukti tam tikrų lėšų ar ekonominių išteklių įšaldymą, jei tenkinamos šios sąlygos:

a) lėšos ar ekonominiai ištekliai yra teisminio, administracinio ar arbitražo sprendimo, parengto iki 2005 m. balandžio 18 d., arba teisminio, administracinio ar arbitražo sprendimo, paskelbto iki tos datos, dalykas;

b) lėšos ar ekonominiai ištekliai bus naudojami tik patenkinti reikalavimus, garantuotus tokiu turto suvaržymu arba tokiame sprendime pripažintus teisėtais, neperžengiant įstatymų ir kitų teisės aktų, reglamentuojančių tokius reikalavimus pateikiančių asmenų teises, nustatytų ribų;

c) turto suvaržymas arba teismo sprendimas nėra I priede nurodyto asmens, subjekto ar organizacijos naudai;

d) pripažįstama, kad turto suvaržymas arba teismo sprendimas neprieštarauja atitinkamos valstybės narės viešajai tvarkai;

e) valstybė narė pranešė Sankcijų komitetui apie turto suvaržymą arba teismo sprendimą.

5 straipsnis

1. 2 straipsnio 2 dalis netaikoma į įšaldytas sąskaitas pervedamoms:

a) palūkanoms ar kitoms pajamoms už sąskaitas, ar

b) mokėjimams pagal sutartis, susitarimus ar įsipareigojimus, dėl kurių buvo susitarta, arba kurie atsirado iki dienos, kurią šioms sąskaitoms pradėtas taikyti šis reglamentas,

jei minėtos palūkanos, kitos pajamos ir mokėjimai buvo įšaldyti pagal 2 straipsnio 1 dalį.

2. 2 straipsnio 2 dalis nekliudo finansų ar kredito įstaigoms, gaunančioms trečiųjų šalių į I priede išvardytų asmenų, subjektų ar organizacijų sąskaitą pervestas lėšas, kredituoti įšaldytas sąskaitas, jeigu tokias sąskaitas papildančios lėšos taip pat bus įšaldytos. Finansų ar kredito įstaigos nedelsdamos informuoja kompetentingas institucijas apie šiuos sandorius.

6 straipsnis

1. Nepažeisdami taikomų taisyklių dėl informacijos teikimo, slaptumo ir profesinės paslapties bei Sutarties 284 straipsnio nuostatų, fiziniai ir juridiniai asmenys, subjektai ir organizacijos:

a) nedelsdami pateikia II priede išvardytoms valstybių narių kompetentingoms valdžios institucijoms jų buveinės ar įsikūrimo vietoje visą informaciją, kuri padėtų laikytis šio reglamento, pavyzdžiui, pagal 2 straipsnį įšaldytas sąskaitas ir sumas, ir tiesiogiai arba per minėtas kompetentingas institucijas perduoda šią informaciją Komisijai;

b) kiekvieną kartą tikrinant šią informaciją bendradarbiauja su II priede išvardytomis kompetentingomis institucijomis.

2. Visa Komisijos tiesiogiai gauta papildoma informacija pateikiama suinteresuotų valstybių narių kompetentingoms institucijoms.

3. Visa pagal 1 ir 2 dalis pateikta arba gauta informacija naudojama tik tuo tikslu, kuriuo ji buvo pateikta ar gauta.

7 straipsnis

Nė vienas fizinis ar juridinis asmuo arba šį reglamentą įgyvendinantis subjektas ar organizacija, jo direktorius ar darbuotojai nėra atsakingi už lėšų ir ekonominių išteklių įšaldymą arba atsisakymą leisti jais naudotis, kai šie veiksmai atliekami sąžiningai ir laikantis šio reglamento nuostatų, nebent būtų įrodyta, kad lėšos ir ekonominiai ištekliai buvo įšaldyti dėl aplaidumo.

8 straipsnis

Komisija ir valstybės narės nedelsdamos praneša viena kitai apie priemones, kurių buvo imtasi pagal šį reglamentą, ir pateikia viena kitai visą kitą turimą svarbią su šiuo reglamentu susijusią informaciją, ypač informaciją apie pažeidimus ir vykdymo problemas bei nacionalinių teismų priimtus sprendimus.

9 straipsnis

1. Komisija įgaliojama:

a) iš dalies pakeisti I priedą remiantis Sankcijų komiteto sprendimu ir

b) iš dalies pakeisti II priedą remiantis valstybių narių pateikta informacija.

2. Nepažeisdama valstybių narių teisių ir įsipareigojimų pagal Jungtinių Tautų Chartiją, Komisija palaiko visus būtinus ryšius su Sankcijų komitetu, kad būtų veiksmingai įgyvendinamas šis reglamentas.

10 straipsnis

Valstybės narės nustato taisykles dėl už šio reglamento nuostatų pažeidimus taikytinų baudų ir imasi visų būtinų priemonių, užtikrinančių minėtų taisyklių įgyvendinimą. Numatytos baudos turi būti veiksmingos, proporcingos ir atgrasančios.

Įsigaliojus šiam reglamentui, valstybės narės nedelsdamos praneša Komisijai apie šias taisykles ir apie visus paskesnius jų pakeitimus.

11 straipsnis

Šis reglamentas taikomas:

a) Bendrijos teritorijoje, įskaitant jos oro erdvę;

b) visiems orlaiviams ir laivams, priklausantiems valstybės narės jurisdikcijai;

c) visiems Bendrijos teritorijoje ar už jos ribų esantiems asmenims, kurie yra valstybės narės piliečiai;

d) visiems juridiniams asmenims, subjektams ar organizacijoms, kurie yra įregistruoti ar įsteigti pagal valstybės narės teisę;

e) visiems juridiniams asmenims, subjektams ar organizacijoms, užsiimantiems verslu Bendrijoje.

12 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

Šis reglamentas yra privalomas visas ir tiesiogiai taikomas visose valstybėse narėse.

▼M9









I PRIEDAS

2 straipsnyje nurodytų fizinių ir juridinių asmenų, subjektų ar organizacijų sąrašas:

A. Fiziniai asmenys

1) Frank Kakolele Bwambale (alias a) Frank Kakorere, b) Frank Kakorere Bwambale). Kita informacija: Kita informacija: 2008 m. sausio mėn. išstojo iš Nacionalinio liaudies gynybos kongreso (CNDP). Nuo 2008 m. gruodžio mėn. gyvena Kinšasoje, Kongo Demokratinėje Respublikoje. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

2) Jérôme Kakwavu Bukande (alias a) Jérôme Kakwavu, b) Commandant Jérôme). Titulas: generolas. Pilietybė: Kongo. Kita informacija: 2010 m. birželio mėn. sulaikytas ir nuo tada kalinamas pagrindiniame Kinšasos kalėjime. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

3) Gaston Iyamuremye (alias: a) Rumuli, b) Byiringiro Victor Rumuli, c) Victor Rumuri, d) Michel Byiringiro). Gimimo data: 1948 m. Gimimo vieta: a) Musanzės apygarda (Šiaurės provincija), Ruanda, b) Ruhengeris, Ruanda. Titulas: brigados generolas. Pareigos: Ruandos demokratinių išsilaisvinimo pajėgų (FDLR) pirmininko antrasis pavaduotojas. Kita informacija: a) dabartinė buvimo vieta – Kibuja, Šiaurės Kivu, Kongo Demokratinė Respublika, b) kita buvimo vieta – Aru, Kongo Demokratinė Respublika. c) daugelio šaltinių, įskaitant Jungtinių Tautų Saugumo Tarybos KDR skirto Sankcijų komiteto ekspertų grupę, duomenimis, Gaston Iyamuremye yra FLDR pirmininko antrasis pavaduotojas ir laikomas vienu iš pagrindinių FLDR karinės ir politinės vadovybės narių, d) iki 2009 m. gruodžio mėn. Gaston Iyamuremye vadovavo Ignace Murwanashyaka’os (FDLR pirmininkas) tarnybai Kibujoje, KDR. Įtraukimo į sąrašą pagal 5 straipsnio 1 dalies b punktą data: [paskelbimo data].

4) Germain Katanga. Pilietybė: Kongo. Kita informacija: 2007 m. spalio 18 d. Kongo Demokratinės Respublikos vyriausybė perdavė Tarptautiniam baudžiamajam teismui (TBT). Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

5) Thomas Lubanga. Gimimo vieta: Ituri, KDR. Pilietybė: Kongo. Kita informacija: 2006 m. kovo 17 d. Kongo valdžios institucijos perdavė Tarptautiniam baudžiamajam teismui (TBT). Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

6) Khawa Panga Mandro (alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Chief Kahwa, f) Kawa, g) Mandro Panga Kahwa, h) Yves Khawa Panga Mandro). Gimimo data: 1973 m. rugpjūčio 20 d. Gimimo vieta: Bunija, KDR. Pilietybė: Kongo. Kita informacija: 2005 m. spalio mėn. suėmė Kongo valdžios institucijos, išteisintas Apeliaciniame teisme Kisanganyje, vėliau dėl naujų kaltinimų perduotas Kinšasos teisminėms institucijoms. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

7) Callixte Mbarushimana. Gimimo data: 1963 m. liepos 24 d. Gimimo vieta: Ndusu / Ruhengeris, Šiaurės provincija, Ruanda Pilietybė: Ruandos. Kita informacija: dabartinė buvimo vieta – Paryžius arba Tjė, Prancūzija. Įtraukimo į sąrašą pagal 5 straipsnio 1 dalies b punktą data: 2009 m. kovo 21 d.

8) Iruta Douglas Mpamo (alias a) Mpano b) Douglas Iruta Mpamo). Adresas: Bld Kanyamuhanga 52, Goma, KDR. Gimimo data: a) 1965 m. gruodžio 28 d., b) 1965 m. gruodžio 29 d. Gimimo vieta: a) Bashali, Masisi, KDR (jei gimimo data a)), b) Goma, KDR (jei gimimo data b)). Pilietybė: Kongo. Kita informacija: Įsikūręs Gomoje (KDR) ir Gisenyje (Ruanda). Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

9) Sylvestre Mudacumura (alias a) Radja, b) Mupenzi Bernard, c) General Major Mupenzi, d) General Mudacumura). Pilietybė: Ruandos. Kita informacija: nuo 2009 m. lapkričio mėn. toliau eina FDLR-FOCA karinio vado pareigas. Įsikūręs Kibujoje, Masisio teritorijoje, KDR. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

10) Leodomir Mugaragu (alias a) Manzi Leon, b) Leo Manzi). Gimimo data: a) 1954 m., b) 1953 m. Gimimo vieta: a) Kigalis, Ruanda, b) Rušašis (Šiaurės provincija), Ruanda. Titulas: brigados generolas. Pareigos: FDLR/FOCA štabo viršininkas. Kita informacija: a) atvirų šaltinių ir oficialių pranešimų duomenimis, Leodomir Mugaragu yra Forces Combattantes Abucunguzi/Combatant Force for the Liberation of Rwanda (FOCA), FDLR ginkluoto sparno, štabo viršininkas, b) oficialių pranešimų duomenimis, Mugaragu yra FDLR karinių operacijų rytinėje KDR dalyje vienas iš vyriausiųjų organizatorių. Įtraukimo į sąrašą pagal 5 straipsnio 1 dalies b punktą data: [paskelbimo data].

11) Leopold Mujyambere (alias a) Musenyeri, b) Achille, c) Frere Petrus Ibrahim). Titulas: pulkininkas. Gimimo data: a) 1962 m. kovo 17 d., b) 1966 m. (manoma). Gimimo vieta: Kigalis, Ruanda. Pilietybė: Ruandos. Kita informacija: dabartinė buvimo vieta – Mvenga, Pietų Kivu, KDR. Įtraukimo į sąrašą pagal 5 straipsnio 1 dalies b punktą data: 2009 m. kovo 21 d.

12) Ignace Murwanashyaka (alias Ignace). Titulas: daktaras. Gimimo data: 1963 m. gegužės 14 d. Gimimo vieta: a) Butera, Ruanda; b) Ngoma, Butarė, Ruanda. Pilietybė: Ruandos. Kita informacija: gyvena Vokietijoje. 2009 m. lapkričio mėn. vis dar buvo pripažįstamas kaip FDLR-FOCA politinio padalinio vadovas ir FDLR ginkluotųjų pajėgų vyriausiasis vadas. 2009 m. lapkričio 17 d. suėmė Vokietijos federalinė policija. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

13) Straton Musoni (alias I.O. Musoni). Gimimo data: a) 1965 m. balandžio 6 d., b) 1961 m. birželio 4 d. Gimimo vieta: Mugambazis, Kigalis, Ruanda. Kita informacija: a) Ruandos paso galiojimas baigėsi 2004 m. rugsėjo 10 d., b) gyvena Noifene, Vokietijoje, c) 2009 m. lapkričio mėn. vis dar buvo pripažįstamas kaip FDLR-FOCA politinio padalinio pirmininko pirmasis pavaduotojas ir FDLR ginkluotųjų pajėgų vadovybės pirmininkas, d) 2009 m. lapkričio 17 d. suėmė Vokietijos federalinė policija. Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

14) Jules Mutebutsi (alias a) Jules Mutebusi, b) Jules Mutebuzi, c) Colonel Mutebutsi). Gimimo vieta: Pietų Kivu, KDR. Pilietybė: Kongo. Kita informacija: 2007 m. gruodžio mėn. suėmė Ruandos valdžios institucijos. Kaip pranešta, šiuo metu „sulaikytas“. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

15) Mathieu Chui Ngudjolo (alias Cui Ngudjolo). Kita informacija: vadinamas „pulkininku“ arba „generolu“. 2008 m. vasario 7 d. Kongo Demokratinės Respublikos vyriausybė perdavė Tarptautiniam baudžiamajam teismui. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

16) Floribert Ngabu Njabu (alias a) Floribert Njabu, b) Floribert Ndjabu, c) Floribert Ngabu, d) Ndjabu). Kita informacija: suimtas, nuo 2005 m. kovo mėn. taikomas namų areštas Kinšasoje. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

17) Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda, f) Nkunda Mihigo Laurent). Gimimo data: a) 1967 m. vasario 6 d., b) 1967 m. vasario 2 d. Gimimo vieta: Šiaurės Kivu / Ručuru, KDR (jei gimimo data a)). Pilietybė: Kongo. Kita informacija: a) vadinamas „pirmininku“ ir „Papa Six“, b) 2009 m. sausio mėn. suimtas Ruandoje, vėliau pakeistas CNDP vado Šiaurės Kivu pareigose. 2009 m. lapkričio mėn. tebeturėjo tam tikrą CNDP ir jos tarptautinio tinklo kontrolę. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

18) Félicien Nsanzubukire (alias Fred Irakeza). Gimimo data: 1967 m. Gimimo vieta: Murama, Kininia, Rubungo, Kigalis, Ruanda. Kita informacija: a) dabartinė buvimo vieta – Uvyra-Sangės rajonas, Uvyros teritorija, Pietų Kivu provincija, KDR b) daugelio šaltinių duomenimis, Félicien Nsanzubukire yra FDLR 1-ojo bataliono vadas. Felicien Nsanzubukire bent nuo 1994 m. yra FDLR narys ir nuo 1998 m. spalio mėn. veikia rytinėje KDR dalyje. Jungtinių Tautų Saugumo Tarybos KDR skirto Sankcijų komiteto ekspertų grupė praneša, kad Felicien Nsanzubukire bent nuo 2008 m. lapkričio mėn. iki 2009 m. balandžio mėn. prižiūrėjo ir koordinavo Pietų Kivu Uvyros ir Fizio rajonuose esantiems FDLR padaliniams skirtų šaudmenų ir ginklų neteisėtą vežimą iš Tanzanijos Jungtinės Respublikos per Tanganikos ežerą. Įtraukimo į sąrašą pagal 5 straipsnio 1 dalies b punktą data: [paskelbimo data].

19) Pacifique Ntawunguka (alias a) Colonel Omega, b) Nzeri, c) Israel, d) Pacifique Ntawungula). Titulas: pulkininkas. Gimimo data: a) 1964 m. sausio 1 d., b) 1964 m. (manoma). Gimimo vieta: Gasekė, Gisenio provincija, Ruanda. Pilietybė: Ruandos. Kita informacija: a) dabartinė buvimo vieta – Peti, Valikalės–Masisio pasienis, KDR, b) karinį parengimą įgijo Egipte. Įtraukimo į sąrašą pagal 5 straipsnio 1 dalies b punktą data: 2009 m. kovo 21 d.

20) James Nyakuni. Pilietybė: Ugandos. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

21) Stanislas Nzeyimana (alias a) Deogratias Bigaruka Izabayo, b) Bigaruka, c) Bigurura, d) Izabayo Deo, e) Jules Mateso Mlamba). Gimimo data: a) 1966 m. sausio 1 d., b) 1967 m. (manoma), c) 1966 m. rugpjūčio 28 d. Gimimo vieta: Mugusa (Butarė), Ruanda. Pilietybė: Ruandos. Kita informacija: a) 2009 m. lapkričio mėn. pripažįstamas kaip Generolas majoras Stanislas Nzeyimana, FDLR vado pavaduotojas, b) dabartinė buvimo vieta – Kalongė, Masisis, Šiaurės Kivu, KDR arba Kibuja, KDR. Įtraukimo į sąrašą pagal 5 straipsnio 1 dalies b punktą data: 2009 m. kovo 21 d.

22) Dieudonné Ozia Mazio (alias a) Ozia Mazio, b) Omari, c) Mr Omari). Gimimo data: 1949 m. birželio 6 d. Gimimo vieta: Arivara, KDR. Pilietybė: Kongo. Kita informacija: mirė 2008 m. rugsėjo 23 d. Arivaroje. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

23) Bosco Taganda (alias a) Bosco Ntaganda, b) Bosco Ntagenda, c) Generolas Taganda). Pilietybė: Kongo. Kita informacija: a) vadinamas „terminatoriumi“ ir „majoru“), b) įsikūręs Bunaganoje ir Ručuru, c) faktinis CNDP karinis vadovas po to, kai 2009 m. sausio mėn. buvo suimtas Generolas Laurent Nkunda. Buvęs CNDP štabo viršininkas. Įsikūręs Bunaganoje ir Ručuru. d) Nuo paskyrimo faktiniu CNDP kariniu vadovu 2009 m. sausio mėn. jam pavesta valdyti integraciją į FARDC ir jis paskirtas į operacijos „Kimia II“ vado pavaduotojo postą, nors FARDC oficialiai tai neigia. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

24) Innocent Zimurinda. Titulas: pulkininkas leitenantas. Gimimo data: a) 1972 m. rugsėjo 1 d., b) 1975 m. Gimimo vieta: Ngungas, Masisio teritorija, Šiaurės Kivu provincija, KDR. Kita informacija: a) dabartinė buvimo vieta – Masisio teritorija, Šiaurės Kivu provincija, KDR, b) atvirų šaltinių ir oficialių pranešimų duomenimis, pulkininkas leitenantas Innocent Zimurinda buvo „Congrès National pour la Défense du Peuple“ (Nacionalinio liaudies gynybos kongreso; CNDP), 2009 m. pradžioje integruoto į Kongo Demokratinės Respublikos ginkluotąsias pajėgas (FARDC), karininkas. Daugelio šaltinių duomenimis, jis davė įsakymus, dėl kurių per 2009 m. balandžio mėn. karinę operaciją Šalio rajone buvo nužudyta daugiau kaip 100 Ruandos pabėgėlių, ir dalyvavo 2008 m. lapkričio mėn. CNDP operacijoje, per kurią Kivandžos rajone buvo nužudyti 89 civiliai gyventojai. 2010 m. kovo mėn. 51 rytinėje KDR dalyje veikianti žmogaus teisių grupė internete paskelbtame pranešime jį kaltino nuo 2007 m. vasario mėn. iki 2007 m. rugpjūčio mėn. padarius daugybę žmogaus teisių pažeidimų, įskaitant daugybės civilių gyventojų žudynes ir daugybės moterų ir mergaičių išžaginimą. Jungtinių Tautų Saugumo Tarybos KDR skirto Sankcijų komiteto ekspertų grupės duomenimis, jis tiesiogiai ir aukščiausiu lygmeniu yra atsakingas už vaikų verbavimą ir laikymą jo vadovaujamose pajėgose, kadangi 2009 m. rugpjūčio 29 d. jis atsisakė iš savo vadovaujamų pajėgų Kalehėje paleisti tris vaikus. 2010 m. gegužės 21 d. Generalinio Sekretoriaus specialiojo atstovo vaikų ir ginkluotų konfliktų klausimais pareiškime teigiama, kad jis dalyvavo savavališkai vykdant mirties bausmę vaikams kareiviams, be kita ko, per operaciją „Kimia II“, ir neleido JT misijai KDR (MONUC) patikrinti, ar karinėse pajėgose nėra nepilnamečių. Įtraukimo į sąrašą pagal 5 straipsnio 1 dalies b punktą data: [paskelbimo data].

B. Juridiniai asmenys, subjektai ir organizacijos

1) Butembo Airlines (alias BAL). Adresas: Butembas, KDR. Kita informacija: Nuo 2008 m. gruodžio mėn. BAL nebeturi orlaivių veiklos licencijos Kongo Demokratinėje Respublikoje. Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

2) Congocom Trading House. Adresas: Butembas, KDR. Telefonas +253 (0) 99 983 784. Kita informacija: Butembe įsikūrusi prekybos auksu įmonė. Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

3) Compagnie Aérienne des Grands Lacs (CAGL) (alias Great Lakes Business Company (GLBC)). Adresas: a) CAGL, Avenue President Mobutu, Goma (CAGL taip pat turi biurą Gisenyje, Ruandoje); b) GLBC, PO Box 315, Goma, KDR (GLBC taip pat turi biurą Gisenyje, Ruandoje). Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

4) Machanga Ltd. Adresas: Kampala, Uganda. Kita informacija: auksą eksportuojanti įmonė Kampaloje (direktoriai: Rajendra Kumar Vaya ir Hirendra M. Vaya). Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

5) Tous Pour la Paix et le Developpment (alias TPD). Adresas: Goma, Šiaurės Kivu, KDR. Kita informacija: TPD yra nevyriausybinė organizacija. 2008 m. gruodžio mėn. TPD vis dar egzistavo ir turėjo biurus keliuose miestuose Masisio ir Ručuru teritorijose, tačiau veikla buvo beveik nutraukta. Įtraukimo į sąrašą pagal 5 straipsnio 1 dalies b punktą data: 2005 m. lapkričio 10 d.

6) Uganda Commercial Impex (UCI) Ltd. Adresas: a) Kajoka Street, Kisemente, Kampala, Uganda, b) PO Box 22709, Kampala, Uganda. Kita informacija: auksą eksportuojanti įmonė Kampaloje (direktoriai: Kunal Lodhia ir J.V. Lodhia). Įtraukimo į sąrašą pagal 5 straipsnio 1 dalies b punktą data: 2007 m. balandžio 13 d.

▼B









II PRIEDAS

3, 4, 5 ir 6 straipsniuose nurodytų kompetentingų institucijų sąrašas

BELGIJA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULGARIJA

Министерство на финансите

ул. „Г.С. Раковски“ № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky“ street

Sofia 1000

Tel. (359-2) 985 91

Faksas (359-2) 988 1207

El. paštas: feedback@minfin.bg

▼B

ČEKIJA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DANIJA

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

VOKIETIJA

Concerning freezing of funds:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Concerning technical assistance:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

ESTIJA

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRAIKIJA

A. Freezing of Assets

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Import-Export restrictions

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

ISPANIJA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

PRANCŪZIJA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

AIRIJA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITALIJA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

KIPRAS

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LATVIJA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LIETUVA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LIUKSEMBURGAS

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

VENGRIJA

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (4 straipsnio atžvilgiu)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

NYDERLANDAI

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AUSTRIJA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

LENKIJA

Main authority:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Coordinating authority:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGALIJA

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

RUMUNIJA

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Fax: (40) 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Fax: (40) 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Fax (40) 21 312 05 13

▼B

SLOVĖNIJA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVAKIJA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

SUOMIJA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ŠVEDIJA

3 ir 4 straipsniai:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

5 ir 6 straipsniai:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

JUNGTINĖ KARALYSTĖ

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

EUROPOS BENDRIJA

Europos Bendrijų Komisija

Išorės santykių generalinis direktoratas

Bendros užsienio ir saugumo politikos (BUSP) ir Europos saugumo ir gynybos politikos (ESGP) direktoratas: Komisijos koordinavimas ir indėlis

A.2 padalinys: Teisiniai ir institucijų klausimai, BUSP bendri veiksmai, sankcijos ir Kimberley procesas

CHAR 12/163

B-1049 Briuselyjs

Telefonas (32 2) 296 25 56

Faksas: (32 2) 296 75 63

El. paštas: Relex-sanctions@cec.eu.int